Maria Teresa Mestre

D'Maria Teresa Mestre, gebuer den 22. Mäerz 1956 zu Marianao an der Stad a Provënz Havanna op Kuba, ass d'Fra vum Groussherzog Henri vu Lëtzebuerg an hat vum 7. Oktober 2000 bis den 3. Oktober 2025 den Titel "Groussherzogin vu Lëtzebuerg".

Si ass d'Duechter vum José Antonio Mestre (1926-1993) an der Maria Teresa Batista-Falla de Mestre (1928-1988). Si huet mat hiren Elteren no der Kubanescher Revolutioun am Oktober 1959 d'Land verlooss a si sinn op New York geplënnert. E puer Joer duerno si se op Genf geplënnert, wou d'Maria Teresa 1975 hiert Abitur gemaach huet, an 1980 e Studium a Politikwëssenschaft ofgeschloss huet.

Hir Mammesprooch ass Spuenesch, si schwätzt nach Lëtzebuergesch, Englesch, Franséisch, Däitsch an Italieenesch.

Hire Mann, den Henri vu Lëtzebuerg, deen deemools Ierfgroussherzog war, huet si an der Zäit vun hirem Studium zu Genf kennegeléiert.

D'Koppel gouf de 14. Februar 1981 bestuet a si hu fënnef Kanner.

De 7. Oktober 2000, dem Dag op deem den Henri vu Lëtzebuerg als Groussherzog vereedegt gouf, dréit si den Titel "Groussherzogin vu Lëtzebuerg". Den 3. Oktober 2025 huet de Groussherzog Henri ofgedankt.

 Famill 

 Kanner 
 Groussherzog Guillaume Jean Joseph Marie (* 11. November 1981)
 Félix Léopold Marie Guillaume (* 3. Juni 1984)
 Louis Xavier Marie Guillaume (* 3. August 1986)
 Alexandra Joséphine Teresa Charlotte Marie Wilhelmine (* 16. Februar 1991)
 Sébastien Henri Marie Guillaume (* 16. Abrëll 1992)

 Kandskanner 
 Gabriel (* 12. Mäerz 2006), Jong vum Prënz Louis an der Ex-Prinzessin Tessy
 Noah (* 21. September 2007), Jong vum Prënz Louis an der Prinzessin Tessy
 Amalia (* 15. Juni 2014), Duechter vum Prënz Felix an der Prinzessin Claire
 Liam (* 28. November 2016), Jong vum Prënz Felix an der Prinzessin Claire
 Charles (* 10. Mee 2020), Jong vum Groussherzog Guillaume a senger Fra Stéphanie
 François (* 27. Mäerz 2023), zweete Jong vum Groussherzog Guillaume a senger Fra Stéphanie
 Balthasar (* 7. Januar 2024), Jong vum Prënz Félix a senger Fra Claire

 Éierefonctiounen 
 Zanter 1997 ass d'Maria Teresa UNESCO-Botschafterin vum gudde Wëllen.
 Zanter Ufank 2005 ass si Presidentin vum Lëtzebuerger Roude Kräiz
Am September 2021 krut si vun der UNO den Titel Championne de la lutte contre les violences sexuelles liées aux conflits.

Kuckt och
 Waringo-Rapport

 Literatur 

 Stéphane Bern, Grande Duchesse du Luxembourg, 2021, Un amour souverain, 40 ans au service du Luxembourg, Albin Michel, 160 S. ISBN 978-2-226-45877-3

 Um Spaweck 

Offiziell Säit op www.gouvernement.lu
D'Grande-Duchesse op der Websäit "monarchie.lu"
Websäit "grande-duchesse.lu

Kategorie:Groussherzoginne vu Lëtzebuerg
Kategorie:Gebuer 1956
Kategorie:Groß-Stern des Ehrenzeichens für Verdienste um die Republik Österreich (1952)
Kategorie:Éiereplack Dicks-Rodange-Lentz
Kategorie:Persounen, no deenen eng Struktur zu Lëtzebuerg genannt ass